జాన్ ఫోర్డ్

జాన్ ఫోర్డ్ (1894, ఫిబ్రవరి 1 - 1973, ఆగస్టు 31) అమెరికన్ సినిమా దర్శకుడు, నిర్మాత. తన తరానికి చెందిన అత్యంత ముఖ్యమైన, ప్రభావవంతమైన సినిమా దర్శకులలో ఒకడిగా నిలిచాడు. ఫోర్డ్ ఎక్కువగా లొకేషన్ షూటింగ్, వైడ్ షాట్‌లను ఉపయోగించేవాడు.

జననం 
ఫోర్డ్ 1894, ఫిబ్రవరి 1న జాన్ అగస్టిన్ ఫీనీ - బార్బరా "అబ్బే" కుర్రాన్ దంపతులకు కేప్ ఎలిజబెత్, మైనేలో జన్మించాడు. ఇతని తండ్రి జాన్ అగస్టిన్ 1854లో స్పిడాల్ కౌంటీ గాల్వే, ఐర్లాండ్‌లో జన్మించాడు. బార్బరా కుర్రాన్ ఇనిష్మోర్ (ఇనిస్ మోర్) ద్వీపంలోని కిల్రోనన్ పట్టణంలో అరన్ దీవులలో జన్మించింది.

సినిమారంగం 
ది ఇన్ఫార్మర్ (1935), ది గ్రేప్స్ ఆఫ్ వ్రాత్ (1940), హౌ గ్రీన్ వాస్ మై వ్యాలీ (1941), ది క్వైట్ మ్యాన్ (1952) సినిమాలకు ఉత్తమ దర్శకుడిగా రికార్డు నాలుగు విజయాలతోసహా ఆరు అకాడమీ అవార్డులను అందుకున్నాడు. స్టేజ్‌కోచ్ (1939), మై డార్లింగ్ క్లెమెంటైన్ (1946), రియో గ్రాండే (1950), ది సెర్చర్స్ (1956), ది మ్యాన్ హూ షాట్ లిబర్టీ వాలెన్స్ (1962) వంటి సినిమాలకు ప్రసిద్ధి చెందాడు.

50 సంవత్సరాలకు పైగా తన సినీ జీవితంలో ఫోర్డ్ 140 కంటే ఎక్కువ సినిమాలకు దర్శకత్వం వహించాడు. అకిరా కురోసావా, ఓర్సన్ వెల్లెస్, ఇంగ్మార్ బెర్గ్‌మాన్ ఇతన్ని గొప్ప దర్శకుల్లో ఒకరిగా పేర్కొన్నారు.

ఆర్కైవ్ వివరాలు 
జాన్ ఫోర్డ్ తీసిన హౌ గ్రీన్ వాస్ మై వ్యాలీ, ది బాటిల్ ఆఫ్ మిడ్‌వే, డ్రమ్స్ ఎలాంగ్ ది మోహాక్, సెక్స్ హైజీన్, టార్పెడో స్క్వాడ్రన్ 8, ఫోర్ సన్స్ వంటి అనేక సినిమాలను అకాడమీ ఫిల్మ్ ఆర్కైవ్ భద్రపరిచింది.

అవార్డులు, సన్మానాలు 
ది ఇన్‌ఫార్మర్ (1935), ది గ్రేప్స్ ఆఫ్ వ్రాత్ (1940), హౌ గ్రీన్ వాస్ మై వ్యాలీ (1941), మరియు ది క్వైట్ మ్యాన్ (1952) మొదలైన సినిమాలకు ఉత్తమ దర్శకుడిగా మొత్తం నాలుగు అకాడమీ అవార్డులను అందుకున్నాడు. స్టేజ్‌కోచ్ (1939) సినిమాకు ఉత్తమ దర్శకుడిగా కూడా ఎంపికయ్యాడు. ఈనాటి వరకు కూడా ఫోర్డ్ అత్యధిక ఉత్తమ దర్శకుడు ఆస్కార్‌ అవార్డులను గెలుచుకున్న రికార్డును కలిగి ఉన్నాడు. 1940, 1941లో వరుసగా ఉత్తమ దర్శకుడు అవార్డులను గెలుచుకున్న మొదటి దర్శకుడు ఫోర్డ్. ఈ ఘనతను సరిగ్గా పది సంవత్సరాల తర్వాత జోసెఫ్ ఎల్. మాన్కీవిచ్ 1950, 1951లో ఉత్తమ దర్శకుడిగా వరుసగా అవార్డులు గెలుచుకున్నాడు. నిర్మాతగా, ఇతను ది క్వైట్ మ్యాన్ సినిమాకు ఉత్తమ చిత్రంగా నామినేషన్ కూడా అందుకున్నాడు. 1955, 1957లో ది జార్జ్ ఈస్ట్‌మన్ అవార్డు లభించింది, 1973లో అమెరికన్ ఫిల్మ్ ఇన్‌స్టిట్యూట్ నుండి తొలి లైఫ్ అచీవ్‌మెంట్ అవార్డును అందుకున్నాడు.

అకాడమీ అవార్డులు

ఇతర అకాడమీ అవార్డులు

మరణం 
ఫోర్డ్ తన 79 ఏళ్ళ వయసులో 1973, ఆగస్టు 31 కాలిఫోర్నియాలోని పామ్ ఎడారి ప్రాంతంలో మరణించాడు. కాలిఫోర్నియా కల్వర్ సిటీలోని హోలీ క్రాస్ స్మశానవాటికలో ఇతని అంత్యక్రియలు జరిగాయి.

మూలాలు

బయటి లింకులు 

 

1973 మరణాలు
1894 జననాలు
అమెరికన్లు
అమెరికా వ్యక్తులు
అమెరికా సినిమా దర్శకులు
అమెరికన్ రచయితలు
అకాడమీ అవార్డు విజేతలు